Muutettu ehdotus Euroopan parlamentin ja neuvoston asetus rahanpesun ehkäisemisestä tulliyhteistyöllä (komission EY:n perustamissopimuksen 250 (2) artiklan nojalla esittämä) /* KOM/2003/0371 lopull. - COD 2002/0132 */





Muutettu ehdotus EUROOPAN PARLAMENTIN JA NEUVOSTON ASETUS rahanpesun ehkäisemisestä tulliyhteistyöllä (komission EY:n perustamissopimuksen 250 (2) artiklan nojalla esittämä) 2002/0132 (COD) Muutettu ehdotus EUROOPAN PARLAMENTIN JA NEUVOSTON ASETUS rahanpesun ehkäisemisestä tulliyhteistyöllä 1. TAUSTA Ehdotus KOM(2002)328 lopullinen - 2002/0132(COD) toimitettiin neuvostolle ja Euroopan parlamentille EY:n perustamissopimuksen 251 artiklan 2 kohdan mukaisesti 25. kesäkuuta 2002. Euroopan parlamentti antoi lausuntonsa ensimmäisessä käsittelyssä 15. toukokuuta 2003. 2. KOMISSION EHDOTUKSEN TAVOITE Ehdotuksen päätavoitteena on täydentää direktiiviä 91/308/ETY, jossa säädetään rahansiirtojen valvonta- ja tiedotusjärjestelmän perustamisesta rahoitus- ja luottolaitoksia varten (laajennettu myöhemmin koskemaan myös muita ammattikuntia). Ehdotus koskee rajatylittävän käteisrahaliikenteen valvontaa. Ehdotuksessa on kaksi keskeistä osaa: ilmoitusvelvoitteen määrääminen yhteisön ulkorajan ylittäville vähintään 15 000 euron rahankuljetuksille ja tietojen toimittaminen toimivaltaisille viranomaisille epäillyistä rahanpesutoimista. 3. KOMISSION KANTA PARLAMENTIN EHDOTTAMIIN TARKISTUKSIIN Komissio hyväksyy sellaisinaan kaksi tarkistusta (tarkistukset 13 ja 15) ja osittain kolme tarkistusta (tarkistukset 2, 11 ja 21) parlamentin tekemistä 23 tarkistuksesta, joihin kuuluu 8 varsinaista muutosta, kun muut tarkistukset ovat pelkästään tehdyistä tarkistuksista johtuvia erilaisia mukautuksia. 3.1 Komission hyväksymät tarkistukset Tarkistuksessa 13 (2 artiklan 3 alakohdan b alakohta) ehdotetaan, että 2 artiklan 3 kohdan b alakohdassa olevassa käteisrahan määritelmässä ilmaisu "matkashekkejä/postishekkejä" korvataan ilmaisulla "shekkejä". Komissio hyväksyy tämän teknisen muutoksen, koska ehdotettu ilmaus on yleisempi ja parempi ilman shekkityyppien määrittelyä. Tarkistuksessa 15 (3 artiklan 1 kohdan 2 alakohta) ehdotetaan pientä lisäystä, jolla liitetään toisiinsa direktiivin 91/308/ETY 6 ja 1 artikla niiden toimivaltaisten viranomaisten tarkentamiseksi, joille tiedot toimitetaan. Komissio hyväksyy tarkistuksen, koska toimivaltaiset viranomaiset määritellään direktiivin 1 artiklassa. 3.2 Komission osittain hyväksymät tarkistukset Tarkistuksessa 2 (johdanto-osan 6 kappale) lisätään oikeusperustaksi ehdotuksen perustana olevan 135 artiklan lisäksi EY:n perustamissopimuksen 95 artikla. Kyseinen perustamissopimuksen säännös koskee jäsenvaltioiden lakien, asetusten ja hallinnollisten määräysten lähentämistoimenpiteitä tavoitteena sisämarkkinoiden perustaminen ja toimivuus. Komissio hyväksyy tämän lisäyksen oikeusperustaan. Se katsoo, että 135 artiklan soveltamisalaan kuuluvan, tulliviranomaisten suorittaman rahaliikenteen valvonnan ja jäsenvaltioiden eri tulliviranomaisten välisen tietojen vaihdon lisäksi yhdenmukaisten valvontatoimenpiteiden käyttöönotto saattaa kuulua 95 artiklan soveltamisalaan edistämällä sisämarkkinoiden toimivuutta. Lisäksi säännös säilyttäisi yhdenmukaisuuden direktiiviin 91/308/ETY nähden, koska se perustuu perustamissopimuksen 47 ja 95 artiklaan. Tarkistuksessa 11 (4 artiklan 2 kohta) ehdotetaan toimivaltaisten viranomaisten suorittaman rahojen haltuunoton pidennyksen rajoittamista yhteen kertaan ja enintään yhteen kuukauteen. Komissio voi rahoja kuljettavien henkilöiden oikeuksien turvaamiseksi hyväksyä pidennyksen aikarajan. Tarkistuksessa 21 (7 artikla) muutetaan virallisen lehden nimi Nizzan sopimuksen voimaantulosta johtuvan mukaiseksi. 3.3 Muutettu ehdotus EY:n perustamissopimuksen 250 artiklan 2 kohdan nojalla komissio muuttaa ehdotustaan edellä esitetyllä tavalla.